
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, OIB: 85821130368, RC Zagreb, Podružnice Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad stečajnim dužnikom ŠPORTSKO DRUŠTVO „PODSUSED“ , Zagreb, Podsusedski trg 14 b, Registarski broj: 21000995, OIB: 18832664437, dana 22. rujna 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom ŠPORTSKO DRUŠTVO „PODSUSED“ , Zagreb, Podsusedski trg 14 b, Registarski broj: 21000995, OIB: 18832664437 .
	
II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 10. travnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2001 od 06. travnja 2017. nad stečajnim dužnikom ŠPORTSKO DRUŠTVO „PODSUSED“ , Zagreb, Podsusedski trg 14 b, Registarski broj: 21000995, OIB: 18832664437.

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Nakon izvršenog uvida u Registar udruga Sud je 04. kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 18. rujna 2017. zaprimljen je podnesak vjerovnika Željka Šimunovića, Zagreb, Blanje 62, zajedno sa Prijedlogom za otvaranje stečajnog postupka, na posebnom obrascu sukladno čl. 16. SZ-a, nad predmetnim stečajnim dužnikom iz razloga što prema istom ima tražbinu u ukupnom iznosu od 395.142,16 kuna, a koja se temelji na nepravomoćnoj presudi Općinskog radnog suda u Zagrebu, broj: Pr-1687/15-59 od 21. srpnja 2017., koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog zato što je nesposoban za plaćanje, obzirom u Očevidniku redoslijeda osnova za plaćanje ima neizvršene osnove za plaćanje u neprekinutom razdoblju od 120 dana te nije isplatio vjerovniku više od tri uzastopne plaće koje mu pripadaju temeljem Ugovora o radu i za sada nepravomoćnih presuda. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  22. rujna 2017. 
Zapisničar:      
Maja Videnović
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                             




D N A :
1.FINA, RC Zagreb, Podružnica Zagreb
2.Stečajni dužnik
3.e-oglasna ploča suda uz podnesak i Prijedlog 
   vjerovnika za otvaranje stečajnog postupka 
  (str. 10-13 spisa)
4.riješeno obustavom
5.kal. 16. listopada 2017.

